**Tisztelt Közgyűlés!**

Pődör Zoltán ügyvezető úr 2024. április 26. napján kelt levelében jelezte, hogy a Szombathelyi Kézilabda Klub és Akadémia Sport Kft. taggyűlése 1/2024. (04.26.) számú tagi határozatában a felügyelőbizottság létrehozásáról döntött, és kérte, hogy az Önkormányzat 1 fő tagot a felügyelőbizottságba delegáljon.

Ügyvezető Úr kérésére és a 46/2024. (II.29.) Kgy. számú határozatban foglaltakra figyelemmel a Közgyűlés ülésén szóban javaslatot teszek a Szombathelyi Kézilabda Klub és Akadémia Sport Kft., valamint a Szombathelyi Kézilabda Klub és Akadémia felügyelőbizottságába 1-1 önkormányzati tag delegálására.

Pődör Zoltán ügyvezető úr 2024. május 5. napján kelt levelében azzal kereste meg Önkormányzatunkat, hogy a Szombathelyi Kézilabda Klub és Akadémia számára, annak első osztályba történő feljutására tekintettel, díjmentesen biztosítsuk a Schaeffler Aréna Savariában az NB1-es mérkőzések helyszínét. Tájékoztatom a Közgyűlést arról, hogy jelenleg a Schaeffler Aréna Savaria napi bérleti díja bruttó 1.300.000,- Ft.

Figyelemmel a használat várható időtartamára, Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § c) pontja alapján a polgármester nem jogosult az ingyenes használat engedélyezésére, ezért – tekintettel a bérleti díj mértékére is - az ingyenes használatra vonatkozó javaslatot a Tisztelt Közgyűlés elé terjesztem.

Tájékoztatom a Tisztelt Közgyűlést arról is, hogy 2024. május 21-én kelt levelemben kértem ügyvezető urat, hogy szíveskedjen megküldeni Önkormányzatunk részére a 2024/2025. évi női NB1-es bajnokságra vonatkozó klublicenc szabályzatot, licenc kérelmet, annak mellékleteit és az esetleges hiánypótlásokat.

2024. május 23-án sor került a szurkolói ankétra, az azon elhangzottak alapján az alábbi határozati javaslatot terjesztem a Tisztelt Közgyűlés elé.

Javaslom, hogy a Tisztelt Közgyűlés döntsön arról, hogy a Szombathelyi Kézilabda Klub és Akadémia Sport Kft. részére bérleti díj megfizetése nélkül biztosítja a Schaeffler Aréna Savariát a hazai rendezésű kupa, illetőleg bajnoki mérkőzéseihez a 2024/2025. évi bajnoki szezonban azzal, hogy a mérkőzések megrendezéséhez szükséges valamennyi egyéb költség (különösen a takarítás, ideértve a küzdőtér tisztításának költségét is, valamint a biztonsági szolgálati, és közüzemi költségek) a Kft-t terheli. Előzőek alapján javaslom azt is, hogy a Tisztelt Közgyűlés járuljon hozzá, hogy a Szombathelyi Kézilabda Klub és Akadémia licenc kérelmében az NB 1-es hazai mérkőzések egyik helyszíneként a Schaeffler Aréna Savaria kerüljön feltüntetésre.

Javaslom továbbá, a Tisztelt Közgyűlés hatalmazza fel a Szombathelyi Sportközpont és Sportiskola Nonprofit Kft. ügyvezetőjét, hogy a teremhasználatra vonatkozó szerződést a Schaeffler Aréna Savaria többi használójával történt előzetes egyeztetést követően megkösse.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjen!

**I.**

**Határozati javaslat**

**……../2024. (V. 30.) Kgy. sz. határozat**

Szombathely Megyei Jogú Város Közgyűlése a Szombathelyi Kézilabda Klub és Akadémia, valamint a Szombathelyi Kézilabda Klub és Akadémia Sport Kft. felügyelőbizottságába ………………………………………..tagot delegálja díjazás nélkül.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**II.**

**Határozati javaslat**

**……../2024. (V. 30.) Kgy. sz. határozat**

1. Szombathely Megyei Jogú Város Közgyűlése úgy dönt, hogy a Szombathelyi Kézilabda Klub és Akadémia Sport Kft. részére bérleti díj megfizetése nélkül biztosítja a Schaeffler Aréna Savariát a hazai rendezésű kupa, illetőleg bajnoki mérkőzéseihez a 2024/2025. évi bajnoki szezonban azzal, hogy a mérkőzések megrendezéséhez szükséges valamennyi egyéb költség (különösen a takarítás, ideértve a küzdőtér tisztításának költségét is, valamint a biztonsági szolgálati, és közüzemi költségek) a Kft.-t terheli.
2. A Közgyűlés hozzájárul ahhoz, hogy a Szombathelyi Kézilabda Klub és Akadémia licenc kérelmében az NB 1-es hazai mérkőzések egyik helyszíneként a Schaeffler Aréna Savaria kerüljön feltüntetésre.
3. A Közgyűlés felhatalmazza a Szombathelyi Sportközpont és Sportiskola Nonprofit Kft. ügyvezetőjét, hogy a teremhasználatra vonatkozó szerződést a fenti feltételekkel a Schaeffler Aréna Savaria többi használójával történt előzetes egyeztetést követően megkösse.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője

Kovács Cecília, a Szombathelyi Sportközpont és Sportiskola Nonprofit Kft. ügyvezetője)

**Határidő:** azonnal